CELEX: 62021TN0456
Language: da
Date: 2021-08-02 00:00:00
Title: Sag T-456/21: Sag anlagt den 2. august 2021 — Bank of America og Bank of America Corporation mod Kommissionen

13.9.2021   
            
            
               DA
            
            
               Den Europæiske Unions Tidende
            
            
               C 368/37
            
         
      Sag anlagt den 2. august 2021 — Bank of America og Bank of America Corporation mod Kommissionen
      (Sag T-456/21)
      (2021/C 368/53)
      Processprog: engelsk
      
         Parter
      
      
         Sagsøgere: Bank of America N.A. (Charlotte, North Carolina, De Forenede Stater) og Bank of America Corporation (Wilmington, North Carolina, De Forenede Stater) (ved barrister D. Bailey, solicitor D. Liddell og advokat D. Slater)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse C(2021) 3489 af 20. maj 2021 in Sag AT.40324 — Europæiske statsobligationer (herefter »afgørelsen«) annulleres, for så vidt som den vedrører sagsøgerne.
               
            
                  —
               
               
                  Europa-Kommissionen tilpligtes at betale sagsøgernes omkostninger og udgifter i forbindelse med den foreliggende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat tre anbringender.
      
                  1.
               
               
                  Første anbringende: Kommissionens konklusion om, at sagsøgerne deltog i en samlet og vedvarende overtrædelse, bygger på en retlig fejl og/eller vurdering ved anvendelsen af artikel 101, stk. 1, TEUF. Kommissionen har navnlig anvendt et forkert kriterium for deltagelse i en samlet og vedvarende overtrædelse. Kommissionen har endvidere eller subsidiært foretaget en urigtig anvendelse af bestemmelserne vedrørende elementerne af en samlet og vedvarende overtrædelse på de faktiske omstændigheder i den foreliggende sag.
               
            
                  2.
               
               
                  Andet anbringende: I en situation, hvor forældelsesfristen for at pålægge en bøde for sagsøgerens adfærd var udløbet i medfør af artikel 25, stk. 1, litra b), i forordning (EF) nr. 1/2003, har Kommissionen fejlagtigt konkluderet, at der foreligger en berettiget interesse som omhandlet i artikel 7 i forordning (EF) nr. 1/2003 i en konstatering af en overtrædelse for så vidt angår sagsøgerne.
               
            
                  3.
               
               
                  Tredje anbringende: Kommissionen har tilsidesat retten til forsvar, for så vidt som (i) argumenterne mod sagsøgerne i afgørelsen i væsentlig grad adskiller sig fra de argumenter, der blev fremført mod dem i klagepunktsmeddelelsen, (ii) Kommissionen ikke har forklaret, hvorfor den fandt, at de kontakter, som der kun indirekte henvises til i bilag 1 til klagepunktsmeddelelsen og i bilag 1 til afgørelsen, er ulovlige, og iii) sagsøgerne ikke fik mulighed for at fremsætte bemærkninger til de nye oplysninger i afgørelsen — der ikke var blevet medtaget i klagepunktsmeddelelsen — med hensyn til visse meddelelser.